મોહન ભાગવત અને નરેન્દ્ર મોદી

નરેન્દ્ર મોદી અને અમિત શાહે મતદારોના મોટા વર્ગને સમજાવ્યું હતું કે દેશને કોંગ્રેસમુક્ત કરવો જરૂરી છે, કારણ કે કોંગ્રેસે ગત 60 વર્ષમાં કશું કર્યું નથી અને ગાંધી પરિવાર તથા કોંગ્રેસ જ દેશની દરેક સમસ્યાનું મૂળ છે. 

જોકે, પૂણેમાં એક સરકારી અધિકારીના પુસ્તકોનું વિમોચન કરતાં મોહન ભાગવતે કોંગ્રેસમુક્ત ભારતના નારાને જાહેર મંચ પરથી ફગાવ્યો હતો. 

મોહન ભાગવતે કહ્યું હતું, "આ એક રાજકીય નારો છે. આરએસએસ આવી ભાષા બોલતો નથી. 'મુક્ત' જેવા શબ્દોનો ઉપયોગ રાજકારણમાં કરવામાં આવે છે. અમે કોઈને અલગ પાડવાનું વિચારતા નથી."

સરસંઘચાલકે તેમના સૌથી વધુ લાયક સ્વયંસેવકના કોંગ્રેસવિરોધી અભિયાનનો જાહેર મંચ પર અસ્વીકાર કર્યો છે. 

તેના સૂચિતાર્થો ગંભીર છે, પણ નરેન્દ્ર મોદી અને મોહન ભાગવતનું હનીમૂન હવે ખતમ થઈ રહ્યું છે એવો અર્થ હરગીઝ નથી. 

મોહન ભાગવતના આ નિવેદન સંબંધે એવું વિચારવાની ભૂલ પણ ન કરવી જોઈએ કે આરએસએસ અને નરેન્દ્ર મોદી વચ્ચે છેલ્લા ચાર-પાંચ વર્ષથી ચાલી રહેલી જુગલબંધીમાં ખોટા સૂર લાગવાનું શરૂ થયું છે. 

તમને આ પણ વાંચવું ગમશે

સુમધુર સંબંધ

નરેન્દ્ર મોદી, અમિત શાહ અને આરએસએસના સમૂહ નૃત્યમાં ગત પાંચ વર્ષમાં એક પણ સ્ટેપ ખોટું પડ્યું નથી. 

મોહન ભાગવતે જરૂર પડી ત્યારે નરેન્દ્ર મોદીને ટેકો આપ્યો હતો, વખાણ્યા હતા અને પ્રવીણ તોગડિયા જેવાને ચૂપ પણ કરાવ્યા હતા. 

એ રીતે નરેન્દ્ર મોદીએ પણ આરએસએસને દરેક પ્રકારનો સરકારી ટેકો આપ્યો છે. 

આરએસએસના સ્વયંસેવકોને મહત્ત્વપૂર્ણ  સરકારી પદો પર બેસાડ્યા છે, સંઘના અધિકારીઓને દૂરદર્શન પર પ્રચાર-પ્રસારની છૂટ આપી છે અને સંઘના વિચારોનો તેમણે પોતે પણ પ્રસાર કર્યો છે. 

નરેન્દ્ર મોદીની વધતી વ્યક્તિગત લોકપ્રિયતાને નજરઅંદાજ કરવાનું બહુ મોટી રાજકીય ભૂલ સાબિત થશે, એવું આરએસએસને 2014ની ચૂંટણી પહેલાં જ સમજાઈ ગયું હતું. 

તેથી રાજકીય લક્ષ્યાંકને સૌથી ઉપર રાખવાની પોતાની પરંપરાને જાળવી રાખીને આરએસએસએ લાલકૃષ્ણ અડવાણી તથા મુરલી મનોહર જોશી જેવા જૂના નેતાઓને દૂર કરવાનું સ્વીકાર્યું હતું. 

દસ વર્ષનો વનવાસ

અટલબિહારી વાજપેયી સત્તા પરથી હટ્યા પછી યુનાઈટેડ પ્રોગ્રેસિવ અલાયન્સના શાસન વખતે દસ વર્ષ સુધી આરએસએસ રાજકીય વનવાસમાં રહ્યો હતો. 

વનવાસના નુકસાનનો ખ્યાલ તેને આવી ગયો હતો.

ગુજરાતમાં 2002માં હિન્દુત્વના વિચાર તથા રાજકારણને સારી રીતે સ્થાપિત કરી ચૂકેલા નરેન્દ્ર મોદીનો બહેતર વિકલ્પ આરએસએસ... \n\nમને ઉપરના લેખ માટે સારું શીર્ષક આપો.
અમિત શાહ, મોદી ઇચ્છે છે પરંતુ મોહન ભાગવત કેમ નથી ઇચ્છતા કોંગ્રેસ મુક્ત ભારત?